'राम्रो प्रदर्शनले दिलायो अंक'
स्विडिस प्रशिक्षक योहान कालिन गत मार्चमा नेपाली राष्ट्रिय फुटबल टिम सम्हाल्न आइपुगेका थिए  ।  दुई वर्षको सम्झौतासहित काठमाडौं ओर्लिएका उनको नेतृत्वमा नेपालले चार अन्तर्राष्ट्रिय मैत्रीपूर्ण खेलममध्ये २ बराबरी र २ हारको नतिजा निकालेको थियो  ।
काठमाडौं — स्विडिस प्रशिक्षक योहान कालिन गत मार्चमा नेपाली राष्ट्रिय फुटबल टिम सम्हाल्न आइपुगेका थिए  । दुई वर्षको सम्झौतासहित काठमाडौं ओर्लिएका उनको नेतृत्वमा नेपालले चार अन्तर्राष्ट्रिय मैत्रीपूर्ण खेलममध्ये २ बराबरी र २ हारको नतिजा निकालेको थियो  ।त्यसपछि विश्वकप २०२२ छनोटको यात्रा थाल्न कुवेत सिटी पुगेको थियो, जहाँ खाडी मुलुकसामु निरीह बनेको नेपाली टिम ७–० ले स्तब्ध भएको थियो । त्यसको पाँच दिनभित्रै नेपालले सुधारिएको प्रदर्शन गरेको छ । मंगलबार चाइनिज ताइपेईविरुद्ध ताइपेई रंगशालामा २–० को जित हात पार्‍यो ।अन्जन विष्टको दुई गोलसँगै कालिनको आगमनयता नेपालले छैटौं खेलमा आएर जितको स्वाद पाएको हो । कालिनको टिमले गत जुनमा ताइपेईविरुद्ध काओसिङमा भएको मैत्रीपूर्ण खेलमा १–१ को नतिजा निकालेको थियो । त्यसको तीन महिनापछि नेपालले ऐतिहासिक ‘अवे’ जित निकाल्यो । फिफा वरीयतामा ४१ स्थानमाथिको टिमविरुद्ध तीन अंक जोडेपछि पत्रकार सम्मेलनमा कालिनको भनाइ उनकै शब्दमा :हामी खुसी छौं । कुवेतविरुद्धको अनुभव कठिन भएको थियो । हामीलाई त्यसबाट अगाडि बढ्न र पुनरागमन गर्न आवश्यक थियो । खेलाडीले राम्रो प्रदर्शन गरे । हामीले प्रदर्शनमै प्रयास गरेका थियौं र राम्रो प्रदर्शनले अंक दिलायो । हामीले आवश्यक परेको गोल गर्‍यौं । यो अंकबाट धेरै खुसी छु ।कुवेतविरुद्धको प्रतिस्पर्धापछि हामीलाई आफ्नो खेलका केन्द्रित हुनु जरुरी थियो । ताइपेईविरुद्धको खेल निकै कठिन हुने पनि थाह थियो । हामी आधार (बेसिक) मै जानुपर्ने परिस्थिति थियो । सेट पिसलाई उपयोग गर्न चाहन्थ्यौं । सबै अवसर उपयोग गर्न चाहन्थ्यौं । सेट पिसमा भएको पहिलो गोलको क्रसिङ राम्रो थियो र दौडाई पनि । नेपाली टिमको प्रशिक्षकको रूपमा पहिलो जित हात पारेकोमा खुसी महसुस भएको छ । जित सधैं राम्रो हुन्छ । टिम निर्माणले निरन्तरता पाउनेमा आशावादी छु । सधैं विजयी नहुन सक्छ तर स–सानो तहबाट अगाडि बढ्नुपर्छ । हामीले कुवेतविरुद्ध ७–० ले हारेको खेलबाहेक अरुमा राम्रो प्रदर्शन गरेका छौं । सुरुमै भनेको थिए कि सेट टिम बनाउन चाहन्छौं । यसका लागि लामो समय लाग्नसक्छ ।'कोहीभन्दा कम खेलेनौं'अन्जन विष्टगोलकर्ता, नेपाललन्चपछिको टिम बैठकमा मैले पहिलो रोजाइमा अवसर पाउने थाह पाएको थिएँ । आफ्नो र देशका लागि खेल्ने भन्ने मात्रै सोचेको थिएँ । पहिलो खेलमा कुवेतविरुद्ध ७–० ले हारेकाले यसपालि (ताइपेईविरुद्धको खेलपछि) चाहिँ छाती फुलाएर स्वदेश फर्किने भनेर हामीले खेलेका थियौं । त्यो हार (कुवेतविरुद्ध) बाट हामी सबैमा ईख पलाएको थियो ।अट्याकिङ मिडफिल्डमा म र विशाल दाइ (राई) खेल्यौं । रोहित दाइ (चन्द) डिफेन्सिभ मिडफिल्डमा खेल्नुभयो । सबैले मिहिनेत गरेर खेल्यौं । त्यसैअनुसार नतिजा आयो । मेरो व्यक्तिगत खेलभन्दा पनि हामी जतिले खेल्यौं, कसैले पनि कोहीभन्दा कम खेलेन जस्तो लाग्छ । कसैले राम्रो र कसैले नराम्रो खेलेन । सबैले आ–आफ्नो जिम्मेवारी निभायौं । त्यसैले जित्यौं जस्तो लाग्छ । टिमका सबैले शतप्रतिशत दिएर खेलेको देशेर धेरै खुसी छु । पहिलोपल्ट अन्तर्राष्ट्रिय खेलमा गोल गरें । यसका लागि टिमका सबैलाई धेरै धेरै धन्यवाद ।'कडा मिहिनेतको जित'किरण चेम्जोङकप्तान, नेपालयो छनोटको पहिलो अवे खेलमै कुवेतविरुद्ध अनपेक्षित नतिजा बेहोरेपछि हामीलाई आफ्नो खेलमा फर्किनुपर्ने दबाब बढेको थियो । तर फुटबलमा असम्भव केही हुन्न । हामी टिमको गति पुनरागमन गर्नुपर्छ भनेर उत्साही भयौं । घर फर्किनुअघि जसरी पनि जित्नुपर्छ भनेर खेल्यौं । हामी सबैले कडा मिहिनेत गरेपछि ऐतिहासिक जित हात लाग्यो ।नेपाली टिम – गोलकिपर : किरण चेम्जोङ, डिफेन्स : रन्जित धिमाल (८५ मिनेट : सुमन अर्याल), देवेन्द्र तामाङ, अनन्त तामाङ, दिनेश राजवंशी, मिडफिल्ड : सुजल श्रेष्ठ (९१ मिनेट, सुनील बल), रोहित चन्द, अन्जन विष्ट (७९ मिनेट, सन्तोष तामाङ), विशाल राई, रवि पासवान, फरवार्ड : विमल घर्तीमगर ।नेपालले विश्वकप छनोटमा पाएका ५ जितगोल प्रतिद्वन्द्वी स्थान/चरण मिति२–० चाइनिज ताइपेई ताइपेइ/दोस्रो चरण १०/०९/२०१९२–१ इस्ट टिमोर काठमाडौं/पहिलो चरण २९/०६/२०११५–० इस्ट टिमोर काठमाडौं/पहिलो चरण ०२/०७/२०११४–१ मकाउ बगदाद/पहिलो चरण १६/०४/२००१६–१ मकाउ अल्माटी/पहिलो चरण २५/०४/२००१